Прафесійныя дасягненні Вольгі Яўгенаўны адзначаны на розным узроўні. Педагог з’яўлялася лаўрэатам спецыяльнага фонду прэзідэнта па сацыяльнай падтрымцы адораных вучняў і студэнтаў, шэсць разоў станавілася лаўрэатам прэміі Брэсцкага аблвыканкама за падрыхтоўку алімпіяднікаў. Па выніках абласнога конкурсу “Настаўнік года — 2014” В.Я.Сітдзікава была адзначана дыпломам І ступені. Напрацоўкі педагога неаднаразова публікаваліся ў розных навукова-метадычных выданнях. Настаўніца абагульніла вопыт работы па выкарыстанні краязнаўчага матэрыялу і інфармацыйна-камунікацыйных тэхналогій на ўроках біялогіі. Акрамя таго, Вольга Яўгенаўна праводзіць майстар-класы для калег у Брэсцкім абласным інстытуце развіцця адукацыі і на пасяджэннях раённага метадычнага аб’яднання.